الصفحه دى يتيمه, حاول تضيفلها لينك فى صفحات تانيه متعلقه بيها. دخلت شركات الاسطوانات مصر في آواخر القرن 19، بعد أقل من مرور 20 سنه على اختراع توماس إديسون للجرامافون في سنة 1877. عبده الحامولي (1836- 1901) ويوسف المنيلاوى (1850- 1911) كانوا أصحاب أقدم تسجيلات على الاسطوانات اللي كانت بتتسمى (cylinders) أو كبايات، واللي كانت بتتصنع من الشمع، والنوع ده من الاسطوانات نادر جدا في مصر، ويوجد منه حوالى 15 تسجيل بأرشيف جامعة جنوب كاليفورنيا. في نهاية القرن التاسع عشر كانت أجهزة الجرامافون في مصر قليلة جدا وموش موجودة إلا في بيوت الاغنيا. وفى سنة 1903 تطورت صناعة الاسطوانة من الكبايات للقمع وبعدها للاسطوانة المستديرة اللي كانت بتتصنع من القار. وهنا حصل غزو شركات الاسطوانات لمصر . هى الشركة الاشهر . وتوجد تسجيلات من الفترة دى لأسماء مغمورة زى محمود التلغرافجي، ونفوسة البمبشية ونظيرة الفرنسوية. لانه امتنع مشاهير الفترة دى عن التسجيلات اللي كانت اختراع جديد ومجهول ليهم. ومفيش غير بعض تسجيلات لابراهيم القبانى اللى كان من كبار الملحنين. سجلت اسطوانات كتيرة لعبد الحى حلمى وكان اول تسجيل له مع شركة زينوفون سنة 1906 أسسها بطرس وجبريل بيضا في بيروت وموش معروف امتى كانت أول تسجيلاتها.